ISIGIDIMI SAMAXOSA, DECEMBER, 1, 1881,

7

HON. J. W. SAUER—EMA MPONDWENI,

INTLAULELO YE “SIGIDIMI.”

0

U Mpatiswa Micimbi yaba Ntsundu ugaleleke e Mtata ngo Mgqibelo 12 November, wahlangatyezwa lirola elikulu kwangapandle kwe dolopu. Kufundwe incwadi ze mibuliso kwakungenwa esixekweni.

Ngo Mvulo 14, uhlangene no Matanzima, neqela elitile labantu bake, bevela eba Tenjini. Uxele “ubuze bake nentswelo “zake”lo mnumzana, esiti ngemfazwe le idluleyo yena akalwanga no Rulumente, kanti noko ngenxa yayo kuko umhlati womhlaba wake obe ngaku bantu base Sidutyini. Ucele ukuba u Rulumente amnike umhlaba kunye nabantu bake owoba ne pepa elibalulekileyo. U Mr. Sauer utembise ukuba imbangi yenyembezi zake yosuswa; nomhlaba wowunikwa, uqiniselwe kuye ukuba wohambisa ngexesha elizayo nje ngoko wabete wahambisa.

Ukumka komhla u Mpatiswa Micimbi ube nentlanganiso no Ngangelizwe obe fike nama gora 600. Esake isicelo besisesokuba umhlaba oshiywe ngo ndiyalwa eba Tenjini unikwe aba Tembu abapantsi kwake, nababe tobele u Rulumente. Yena ubeseloko etobele u Rulumente, ke xa abambalwa belwe naye maku ngohlwaywa isininzi ngenxa yabo. Ute amatyala anga eba atetwa zinkosi ezimnyama abalekiselwa ezi mantyini, lonto akayiqondi. Ute akafuni umhlaba wake wenziwe ifama. Imali ayifumana ku Rulumente incinane kakubi. Utembisile u Mr. Sauer ukuba kolekwa £100 eyabi samkelwa ngu Dalasile, emlahleke ngokulwa kwake no Rulumeate. Uti umbaleli ngo cingo we *Cape Mercury,* esikupa kuyo ezi ndatyana, u Mr. Sauer upose amazwi, ebonisa amashwa ondiyalwa nentsikelelo ka ndilele. Emva kwamazwi awenziwa zinkosana ezimnyama yaciteka intlanganiso, bagoduka bebonakala ukuba baya nandipa aba Tembu.

Enye intlanganiso, kwalapo, ibe yeyama Mpondo, esika Nqwiliso, abe kwamaninzi nawo. Ate ama Mpondo ayakolwa ngu Major Elliott, kodwa akafuni mntu wumbi pakati kwawo. Ati afuna umda kwicala elinga sentla uxelwe mhlope. U Mpatiswa waba Ntsundu umbulele u Nqwiliso ngoku ncedisa kwake ukukulula u Mr. Welsh, wase Tsolo oko wab’ evalelwe. Ute makawazise poqo ama Mpondo, ukuba i Rulumente izame ukususa izinto eziwalilisayo, inomnqweno kanjako wokuba balilale ngoxolonawo, iya kukangela kakulu ukuba imvumelwano eyenziwa ngomnyaka we 1844, pakati kwama Mpondo no Rulumente, mayi gcinwe kakulu.

U Rili naye uke wacela ituba loku hlangana no Mpatiswa, wab’ esitumele isicelo sake ngo Bishop Callaway. Ute u Mr. Sauer angeza, aka sakwenziwa nto: ungqivazele ngenxa yama nwele wacela ukuba u Mr. Sauer ahlangane naye kunye no Bishop Callaway apo akona. Akayi vuma leyo ke into u Mpa­tiswa.

Usuke e Mtata u Hon. Mr. Sauer ngo Mgqibelo, esinga e Kokstad.

Ikulu lenkomo ela tinjwa ema Mpondweni langena kumandla wase Qumbu, kusitiwa zinkomo zama Mpondomise, zibuyiselwe kwaku Nqwiliso.

Kutiwa ayazi ncoma ama Mpondo, ati awafumananga alila ku Mpatiswa—akufumene abe’ kufuna. Kazi soda sitsho ninina apa e Koloni? Xa ezi “nkwali” zisiti zingapandiyo, masazi ukuba “akuko nkwali ipandela enye.”

Pambi kokuba anduluke e Mtata u Mr. Sauer ushiye umyalelo wokuba inkomo ezi 500 ebezi selugcinweni Iuka Mr. Levy, ezatinjwa kondiyalwa maza belwe abamnyama aba besilwa lemfazo.

Umda wama Mpondo umisiwe namhla, kwabonakala ukuba u Rulumente ube nomhlati, amise abantu bake kuwo, obu ngowama Mpondo. Baya kuvuna izilimo zabo zalo nyaka kodwa ababantu baka Rulumente ze banikwe umhlaba e Tsolo.

I Rulumente yazisile kuma Tola, amele ama Mpondo, ekwa kutiwe yi Rulumente ka Mr. Sprigg angama Rulumente, ayisokungena ezi pitipitini zawo nama Mpondo. Oko kukuti ahlanjiwe ekubeni ngama Rulumente ama Tola lawo.

Pambi kwe ndimbane enkulu Umpatiswa Micimbi yaba ntsundu ubasele u Nqwiliso £100 ngoku kulula u Mr. Welsh nabantu base Shawbury, oko babe valelwe ngama Mpondomse. Oku kwenziwe evenkileni ka *Vice* kufupi ne Gungululu. Ute apo u Mr. Sauer kuma Mpondo, zonke izi kalazo zawo namhla zi cedululwe, zati izinto ezibonakalayo zalungiswa, ke i Rulumente yolindela ukuba ama Mpondo azalise elawo cala.

OCTOBER, NOVEMBER.

|  |  |  |  |
| --- | --- | --- | --- |
| Igama. | Umlambo. | Ihlaulelwe. | Inani. |
| Mr. R. Plaatjes | Pears ton | July, 1882 | £0 4 0 |
| „ T. Fongqo | ,, | ,, ,, | 0 4 0 |
| ,, S. Maku | ,, | ,, ,, | 0 4 0 |
| „ W. Mtembu | Heald Town | June, „ | 0 4 0 |
| „ W. Nkomo | Uitenhage | Oct., „ | 0 4 0 |
| „ D. Sofe | ,, | ,, ,, | 0 4 0 |
| „ 8. Kayibantana | ,, | ,, ,, | 0 4 0 |
| „ V. Mankabi | ,, | ,, ,, | 0 4 0 |
| Mrs. S. Wauchope | ,, | ,, ,, | 0 4 0 |
| Mr. N. Mtimkulu | ,, | ,, ,, | 0 4 0 |
| Miss A. Ganandana Burnshill | | Dec., 1881 | 0 4 0 |
| Rev. J. Longden | Fort Peddie | ,, ,, | 0 4 0 |
| Mr. J. T. Jabavu | Lovedale | ,, ,, | 0 7 0 |
| Miss E. Kubevana | Heald Town | Aug., 1882 | 0 5 0 |
| Mr. J. J. Taho | Somerset East | July, „ | 0 4 0 |
| „ Chas. Hlawe | ,, | Aug., „ | 0 4 0 |
| „ S. September | ,, | July, „ | 0 4 0 |
| „ Thos. Radas | ,, | ,, ,, | 0 4 0 |
| „ A. L. Ngcayiya | ’ ,, | ,, ,, | 0 4 0 |
| „ R. Ciliwe | ,, | ,, ,, | 0 4 0 |
| „ Wm. Magida | ,, | ,, ,, | 0 4 0 |
| Miss M. A. Radas | Tamara | Aug., , | 0 4 0 |
| Mr. J. W. Gawler | St. Matthew’s | Dec., 1881 | 0 16 0 |
| „ J. Dorrington | Settingbourne | Oct., ,, | 10 0 |
| Ven Archd. Waters | St. Mark’s | Dec., 1882 | 0 15 0 |
| Mr. J. Williams | Uitenhage | May, 1880 | 0 3 9 |
| Rev. W. T. Bauer | Berea, Caledon | Dec., „ | 0 4 0 |
| Mr. M. Mabandla | Gatberg | Feb., 1881 | 0 8 0 |
| „ Ernest Nquka | Kowie | Dec., „ | 0 4 0 |
| ,. Africa Mbere | Whittlesea | ,, ,, | 0 4 0 |
| „ J. Kuzane | Butterworth | July, 1882 | 0 5 0 |
| Rev. R. J. Mullins | Graham’s Town | Dec., „ | 0 8 0 |
| Mr. K. Machumela Port Alfred | | „ 1881 | 10 0 |
| „ E. Booy | King Wm’s Town | June, 1883 | 0 5 0 |
| „ J. Cumbela | Mtata | Nov., 1882 | 0 4 0 |
| „ M. Pelem | Middleburg | Dec., „ | 0 4 0 |
| ,, N. Ngalwana | Burnshill | Nov., 1881 | 0 2 0 |
| „ Wm. Mtana | Wetmus Kloof | Dec., „ | 0 4 0 |
| „ James Sigadla | Cradock | „ 1882 | 0 4 0 |
| ,, H. J. Mcaciso | Clarkebury | Jan., 1880 | 0 5 0 |
| „ T. Ngxwashula Uitenhage | | Nov., 1882 | 0 8 0 |
| ,, James Grant | Graham’s Town | Sept., 1881 | 0 4 0 |
| „ S. P. Sihlali | Graaff-Reinet | Dec., 1881 | 0 5 0 |
| ,, C. Z. Ntozini | Colesberg | July, 1882 | 0 4 0 |
| „ T. Konongo | Burnshill | May, „ | 0 4 0 |

05" Bebe sebazisiwe abamkeli be “ Sigidimi ” ukuba, ukuba imali  
zabo azi fikelelanga ngapambi kokupela kwalo nyaka onqunyanyiswa  
ama pepa abo. Sitemba ukuba akuso kubako sikalo sokuba asivanga,  
asazi, asixelelwanga.—EDITOR “Sigidimi.”

INCWADI ZABA BALELI

*[Asilitabateli pezu kwamagxa etu ityala elingabangwa zinteto zaba baleli.—EDITOR Sigidimi*

ONTSUNDU E PARLAMENTE.

Nkosi,—kwe sika October “ *Isigidimi* ” sifunda ukuba “ u Mr. I. W. Wauchope uyakungeniswa e Parlamenteni yimpi entsundu yase Tinara kunye no Mr. Mackay.” Ke lenteto uti uyibone kwi *Eastern Star,* ipepa lase Bini.

Ukuqala manditi nakuba ndingavuyanga yinteto oyenzileyo ngalento kodwa wona umnqweno ekubonakala sinawo *Isigidimi* kutsha nje uku. beka pambi kwetu yonke into eyelele elulaulweni lwakwa Rulumente iyandivuyisa, itakazelelwa ngabo bonke abantsundu.

Ngokwelixesha bangati abantsundu base Tinara bamtumele e Parlamente u Mr. Wauchope banga benze into engayi kubanceda luto, engavelisa ububi. Abantsundu *abakafiki* kwisimo sokuba batunyelwe e Parlamente, isizwe sisesemva kakubi kwizinto zokukanya. Nakweli qela lifundileyo pezu kokuba eko nje amadodana abekekileyo, akuko namnye ofanelwe kukuya e Parlamente. Ukuteta isi Ngesi kunye nale mfundo anayo ontsundu akwanele ukuba afanelwe kukuya e Parlame­nte. Kufuneka enomzi, ezipilele kakuhle, (ndingatsho ukuti u Mr. Wauchope akanamzi) abe kwisimo sokuteta oko acinga ukuba kulungile, kungeko *nkwintshana utolika ukulahlekwa sisonka.* Ke amadodana antsundu akwisimo esingaqondakaliyo—e mkulu u nkwintshana. Eyile e Parlamente eyona nto ingapulapulwayo kuye kuteta isi Ngesi, ize lonteto yake ingabi nakuyishukumisa indlu. Umntu ontsundu angalula kakubi—kanti ke lento ikukubekwa yenye yezinto ekoyiswa ngayo e Parlamente angalilolo. Kuti manditi *ivoti* zake *zingatengwa ngamadinara* ase Cape Town, ndingasateti ke kona ngamalungelo angasilingo kuye okumrweba esenziwe yi Government. Ontsundu nomhlope akukadibani kwa kwintlanganiso ezincinane ezenziwa kwimizi yama Ngesi, noko *Isigidimi* sibona ukuba lifikile ixesha lokuba abantsundu batunyelwe e Parlamente !!

Akuko sizatu sokuba siti makunyulwe ontsundu masilinge tina ukwandisa inani lama Ngesi asitetelelayo—ati ofanelwe ku vota libalwe igama lake kwincwadi yabavoti ukuze situmele e Parlament iqela eliya kuba nokwenza into. Into embi *Isigidimi* siyiteta lento ngendlela eya kweyelisela abantu engozini—into engabangela ukuba *lincitshiswe* neli lungelo analo ilungelo ontsundu lokuvota. Nezihlobo zabantsundu kwelixesha azingetandi etunyelwe.

VOTANUMLUNGU.

Colesberg, November 1, 1881.